Αλέκσα Γιάνκοβιτς

Ο Αλέκσα Γιάνκοβιτς (σερβικά : Алекса Јанковић)  (Τιμισοάρα, Αυστροουγγαρία 1806 - Βελιγράδι, Βασίλειο της Σερβίας 22 Ιουνίου 1869) ήταν  πολιτικός  της Σερβίας όπου χρημάτισε υπουργός και πρωθυπουργός του πριγκιπάτου της Σερβίας.

Βιογραφία 
Φοίτησε το δημοτικό και γυμνάσιο στην Τιμισοάρα τότε και στη συνέχεια σπούδασε νομικά στη Βουδαπέστη. Το 1834 έφτασε στη Σερβία κι άρχισε να εργάζεται στο γραφείο του πρίγκιπα Μίλος Ομπρένοβιτς.

Το 1838 επέστρεψε στην Αυστροουγγαρία για να ολοκλήρωση τις σπουδές του στην νομική. Το 1839 επέστρεψε στην εργασία του στο γραφείο του πρίγκιπα και το 1842 έγινε διευθυντής. Η άνοδος στην εξουσία της δυναστείας Καρατζόρτζεβιτς, στο πρόσωπο του πρίγκιπα Αλέξανδρου, επιτάχυνε την καριέρα του.

Από το Νοέμβριο του 1842 έως τον Αύγουστο του 1843 χρημάτισε υπουργός εξωτερικών, και το 1847 και το 1848 υπουργός δικαιοσύνης. Ήταν εκ νέου υπουργός εξωτερικών το 1852 και από το 1854 υπουργός παιδείας. Από τις 28 Δεκεμβρίου 1855 έως τις 10 Ιουνίου 1856 ήταν ο εκπρόσωπος του πρίγκιπα, δηλαδή το ισοδύναμο ενός πρωθυπουργού. Υπηρέτησε ταυτόχρονα τη θέση του υπουργού εξωτερικών.

Το 1858 ο πρίγκιπας Αλέξανδρος Καρατζόρτζεβιτς αναγκάστηκε να παραιτηθεί και μαζί του παραιτήθηκε και ο Γιάνκοβιτς, η αλλαγή καθεστώτος σηματοδότησε το τέλος της πολιτικής του σταδιοδρομίας.

Από το 1864 ήταν επίτιμο μέλος της επιστημονικής κοινωνίας της Σερβίας που αργότερα άλλαξε όνομα σε Σερβική ακαδημία επιστημών και τεχνών.

Παραπομπές

Πηγές 
 Βιογραφικό του Αλέξα Γιάνκοβιτς

Μέλη της Σερβικής Ακαδημίας Επιστημών και Τεχνών
Σέρβοι νομικοί
Πρωθυπουργοί της Σερβίας
Υπουργοί εξωτερικών της Σερβίας
Υπουργοί δικαιοσύνης της Σερβίας
Υπουργοί παιδείας της Σερβίας